b'\n_START_ARTICLE_\nKadi Liis Saar\n_START_SECTION_\nHaridus\n_START_PARAGRAPH_\nL\xc3\xb5petas p\xc3\xb5hikooli 2008. aastal Tallinna Inglise Kolled\xc5\xbeis koolimedaliga ja g\xc3\xbcmnaasiumi 2011. aastal Tallinna Reaalkoolis kuldmedaliga. Samuti l\xc3\xb5petanud Reptoni kooli Suurbritannias Derbyshire\'is 2010. aastal (sealse g\xc3\xbcmnaasiumi kaks kooliaastat l\xc3\xa4bis \xc3\xbche aastaga) ja Cambridge\'i \xc3\x9clikooli v\xc3\xb5eti vastu 11. klassi \xc3\xb5pilasena._NEWLINE_Juba p\xc3\xb5hikoolis otsis v\xc3\xb5imalust k\xc3\xbclastada vanemate klasside tunde, 10. klassis \xc3\xb5ppis esmakordselt Eestis korraga kahes koolis, Tallinna Inglise Kolled\xc5\xbeis ja Tallinna Reaalkoolis, koostades ise endale sobiva \xc3\xb5ppe- ja ajakava. J\xc3\xa4rgnevail aastail j\xc3\xa4tkas \xc3\xb5pinguid \xc3\xbcheaegselt Inglismaal ja Eestis. 2010. aasta s\xc3\xbcgisest Cambridge\'i \xc3\x9clikooli \xc3\xbcli\xc3\xb5pilane, esimesel aastal loodusteaduste, sealt edasi keemiainseneri ja biotehnoloogia (chemical engineering and biotechnology) erialal, praegu Cambridge\'i \xc3\x9clikooli biof\xc3\xbc\xc3\xbcsikadoktorant._NEWLINE_Valitud Trinity Kolled\xc5\xbei teadus\xc3\xbchingu (Vice-president of Trinity College Science Society, 2012\xe2\x80\x932013), Cambridge\'i \xc3\x9clikooli teadus\xc3\xbchingu (Director of Events and Logistics at Cambridge University Scientific Society 2011\xe2\x80\x932012) ja bioloogia\xc3\xbchingu (Founder of Biotechnology/Biology and Industry Lecture Series at Cambridge University Biological Society, 2012\xe2\x80\x932013) juhatusse. On Cambridge\'i \xc3\x9clikooli eestlaste \xc3\xbchingu (Cambridge University Estonian Society) president. Direktor esimesele Cambridge Baltic Conference\'le, \xc3\xbchele suuremale Balti riike tutvustavale \xc3\xbcritusele L\xc3\xa4\xc3\xa4ne-Euroopas viimaste aastate jooksul._NEWLINE_2016. aastal Teaduste Akadeemias konverentsi "Eesti noorteadlased v\xc3\xa4lismaal" idee autor ja \xc3\xbcks korraldajaid.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nT\xc3\xa4iendus\xc3\xb5ppel viibinud Euroopa tuumauuringute keskuses CERNis (suvi 2011), Tallinna Tehnika\xc3\xbclikooli (TT\xc3\x9c) keemiainstituudis (talv 2011) ja Suurbritannias ravimfirmas Merck/MSD (suvi 2012) formulation scientist\'ina. 2012. aasta suvel Eestis toimunud rahvusvahelise koolinoorte f\xc3\xbc\xc3\xbcsikaol\xc3\xbcmpiaadi (IPhO 2012) korraldustoimkonnas. 2013. aastal suvepraktikal Dr Tuomas Knowlesi laboris Cambridge\'i \xc3\x9clikooli keemiateaduskonnas._NEWLINE_Meet the new St John\xe2\x80\x99s Research Fellows 2019_NEWLINE_Eric and Wendy Schmidt announce 2019 class of Schmidt Science Fellows_NEWLINE_Truly exceptional\xe2\x80\x99 John\xe2\x80\x99s academic named as prestigious Schmidt Science Fellow\n_START_SECTION_\nSport\n_START_PARAGRAPH_\nTennist hakkas Kadi Liis m\xc3\xa4ngima seitsmeaastaselt Rene Buschi juures, tema treenerid on olnud Tiit Kivistik ja Redt Reimal. Praegu treenib Cambridge\'i \xc3\x9clikooli v\xc3\xb5istkonnas ja Rocca al Mare Tennisekeskuses Rene Buschi Tennisekoolis. Kolmekordne full-blue (\xc3\xbclikooli v\xc3\xa4ljaantav orden m\xc3\xb5nel \xc3\xbclikooli p\xc3\xb5hispordialal Oxfordi \xc3\xbclikooli vastu peetaval Varsity Matchis m\xc3\xa4nginuile), neist kahel aastal teenitud 16-5 v\xc3\xb5it._NEWLINE_Varasemad tennisealased saavutused: Kadi Liis Saar on 20-kordne Eesti noorte meister tennises. Valiti 2007. ja 2008. aasta Eesti parimaks noortennisistiks vanuses T16. Lisaks oli 2010. aastal Suurbritannia koolinoorte meister tennises. Aastatel 2005, 2006, 2007 ja 2008 osales Eesti koondises Euroopa meistriv\xc3\xb5istlustel, v\xc3\xb5itnud kuni 16-aastaste Tennis Europe sarja turniiri ja j\xc3\xb5udnud mitmel korral poolfinaali. Rahvusvahelisel universiaadil Kaasanis 2013. aastal saavutas 17. koha._NEWLINE_Kolmekordne full-blue (Cambridge\'i \xc3\xbclikooli v\xc3\xa4ljaantav orden m\xc3\xb5nel \xc3\xbclikooli p\xc3\xb5hispordialal Oxfordi \xc3\xbclikooli vastu peetaval Varsity Matchil m\xc3\xa4nginuile)._NEWLINE_2015 Cambridge University Lawn Tennis Clubi meister naiste \xc3\xbcksikm\xc3\xa4ngus, 2016 USA New Englandi regiooni \xc3\xbclikoolide meister._NEWLINE_On tegelenud 8 aastat ilu- ja r\xc3\xbchmv\xc3\xb5imlemisega v\xc3\xb5imlemisklubis Piruett ja Janika valikr\xc3\xbchmades, kuuludes Eesti noorte paremikku.\n_START_SECTION_\nMuid saavutusi\n_START_PARAGRAPH_\nKadi Liis Saar on viiekordne maailmameister arvutip\xc3\xb5hises peastarvutamises aastatel 2004, 2005, 2006, 2007 ja 2008. Eesti sudoku meistriv\xc3\xb5istlustel 2007. aastal sai t\xc3\xa4iskasvanute arvestuses 6. koha ja naiste arvestuses esikoha. Telesaates "Talendijaht" valiti Kadi Liis Saar publikuh\xc3\xa4\xc3\xa4letusel Eesti suurimaks talendiks 2007. Aastal 2013 osales ta menukas m\xc3\xa4lum\xc3\xa4ngusaates "Mis? Kus? Millal?".\n_START_SECTION_\nIsiklikku\n_START_PARAGRAPH_\nTal on vennad Kaur Aare ja Karl Kiur. Isa Laur ja ema Kadri. Kadi Liis on abielus ja peres kasvab t\xc3\xbctar.'